######  **Zápisnica č. 11**

zo zasadnutia Komisie školstva, kultúry a športu Miestneho zastupiteľstva mestskej časti Bratislava-Ružinov zo dňa 4. 11. 2019

Prítomní: Ing. Marcela Kulifajová, PaedDr. Mária Barancová, p. Nikolaj Gečevský,

 JUDr. Matúš Méheš, Mgr. Jozef Matúšek, p. Silvia Pilková, Mgr. Boris

 Čechvala, Mgr. Roman Kyselica, p.Matúš Grznár

Neprítomní: Ing. František Bolgáč

 PROGRAM:

 1. Otvorenie, privítanie členov komisie

 2. Návrh na 2. zmenu rozpočtu mestskej časti Bratislava-Ružinov na rok 2019

 3. Návrh na pomenovanie verejnej plochy – parku – pred Paneurópskou vysokou školou

 4. Delegovanie zástupcov zriaďovateľa, mestskej časti Bratislava-Ružinov, do orgánu

 školskej samosprávy pri Základnej škole, Ružová dolina 29, Bratislava

 5. Rôzne

 6. Záver

**K bodu 1:**

Prítomných privítala a pracovné stretnutie otvorila Ing. Marcela Kulifajová, predsedníčka komisie. Členovia súhlasili s jednotlivými bodmi programu a ich poradím.

**K bodu 2:**

 Predmetný materiál komisii predložila vedúca ekonomického odboru, Ing. Lehotayová. Informovala, že vývin rozpočtového hospodárenia si vyžaduje úpravu niektorých príjmových i výdavkových položiek, z toho dôvodu je nutná 2. zmena rozpočtu. Materiál obsahuje presne rozpracované zapojenie jednotlivých položiek, prehľadnú tabuľku navyšovania a znižovania bežných výdavkov a nezrealizovaných prác.

 Ing. Lehotayová členom komisie podala podrobné zdôvodnenie navrhovanej zmeny. 2. zmena rozpočtu. je zároveň východiskom pre návrh rozpočtu na rok 2020.

 **Komisia školstva, kultúry a športu materiál** „Návrh na 2. zmenu rozpočtu mestskej časti Bratislava-Ružinov na rok 2019“ **prerokovala** a

**1.) berie na vedomie**

**2.) odporúča** **schváliť**

 predložený materiál v MZ m. č. Bratislava – Ružinov

**Hlasovanie: Zúčastnilo sa: 9**

 **Za: 9**

 Pán Grznár sa informoval na situáciu okolo požiadavky na asistenta učiteľa pre ZŠ Borodáčova a Kulíškova. Ing. Kulifajová vysvetlila, že na MŠVVaŠ SR bola odoslaná požiadavka o pridelenie finančných prostriedkov na asistenta učiteľ. Ak príde záporná odpoveď, mestská časť má na tento rozpočtový rok zahrnuté v rozpočte i finančné prostriedky pre tento účel.

 Zároveň komisiu informovala o úprave percentuálnych podielov mestských častí z odvedených daní, schválenej magistrátom na rok 2019,čo má za následok úpravu prerozdelenia finančných prostriedkov našej mestskej časti hlavným mestom Bratislava.

 **Na základe uvedeného KŠKaŠ žiada starostu mestskej časti o prerokovanie úpravy príjmu z podielových daní s magistrátom za účelom ich zvýšenia pre mestskú časť Bratislava-Ružinov**.

 **Hlasovanie: Zúčastnilo sa: 9**

 **Za: 9**

 **K bodu 3:**

 K materiálu komisii poskytla informácie vedúca komunikačného oddelenia. Dôvodom pomenovania parku sú obrovské zásluhy Alfréda Wetzlera v období 2. svetovej vojny, spojenie jeho života s Ružinovom. Pomenovaním parku pred Paneurópskou vysokou školou na Park Alfréda Wetzlera si Ružinov chce uctiť jeho pamiatku.

 **Komisia školstva, kultúry a športu po prerokovaní predložený materiál**

**„**Návrh na pomenovanie verejnej plochy – parku – pred Paneurópskou vysokou školou“

**1.) berie na vedomie**

**2.) odporúča** **schváliť**

 predložený materiál v MZ MČ Bratislava – Ružinov

**Hlasovanie: Prítomní: 9**

 **Za: 9**

**K bodu 4:**

 Mgr. Lukáčová informovala o ukončení funkčného obdobia Rady školy pri ZŠ Ružová dolina 29. Legislatíva presne stanovuje počet delegovaných zástupcov zriaďovateľa, počet zástupcov ped. zamestancov, počet zástupcov neped. zamestnancov, počet zástupcov rodičov. Zriaďovateľ musí pôvodných delegovaných zástupcov zriaďovateľa odvolať, zverejniť výzvu na voľby členov rady školy za zriaďovateľa a delegovať nových zástupcov.

 V materiáli je návrh, aby do Rady školy pri ZŠ Ružová dolina 29, Bratislava boli delegovaní poslanci v súlade s uznesením MZ č. 20/II/2019 zo dňa 19. 2. 2019.

 **Komisia školstva, kultúry a športu po prerokovaní predložený materiál** „Delegovanie zástupcov zriaďovateľa, mestskej časti Bratislava-Ružinov, do orgánu

 školskej samosprávy pri Základnej škole, Ružová dolina 29, Bratislava“

 **1.) berie na vedomie**

**2.) odporúča** **schváliť**

 predložený materiál v MZ MČ Bratislava-Ružinov

**Hlasovanie: Prítomní: 9**

 **Za: 9**

**K bodu 5:**

* Pani Pilková požiadala o preverenie opodstatnenosti pozvánok na zasadnutie Rady školy pri ZŠ Ostredková 14, nakoľko si nie je vedomá, že by bola jej členkou.
* Pani Pilková informovala o realizovaní projektu „Zdravé jedlo v školskej jedálni“. Požiadala Mgr. Lukáčovú o zabezpečenie účasti základných škôl.
* Ing. Kulifajová požiadala o zabezpečenie účasti na predstavenie v DK Nivy na 22. 11. 2019 o 10.30 h.

**K bodu 11:**

Pracovné stretnutie ukončila Ing. Kulifajová. Konalo sa v čase 14.30 – 16:15 hod.

 Ing. Marcela Kulifajová v. r.

 predsedníčka komisie

V Bratislave 11. 11. 2019

Zapísala: Mgr. J. Lukáčová v. r.